b'\n_START_ARTICLE_\nElaine Paige\n_START_SECTION_\nBiografia\n_START_PARAGRAPH_\nElaine Mary Bickerstaff va criar-se a Barnet, North London, on el seu pare treballava com a agent immobiliari i la seva mare era modista. La seva mare havia estat cantant en la seva joventut, i el seu pare havia estat timbaler amateur. Paige nom\xc3\xa9s fa 1,5 metres d\'alt, la qual cosa segons diu li ha provocat perdre\'s els papers protagonistes. La seva ambici\xc3\xb3 original era ser tenista professional, per\xc3\xb2 la seva directora li va fer notar que "mai no et veuran sobre la xarxa", per\xc3\xb2 Paige segu\xc3\xad jugant al tennis i ha confessat que l\'esport \xc3\xa9s una de les seves passions._NEWLINE_Als 14 anys escolt\xc3\xa0 la banda sonora de West Side Story, evocant-li el desig d\'una carrera al teatre musical. Les capacitats musicals de Paige van ser encoratjades per la seva professora de m\xc3\xbasica de l\'escola, Ann Hill, qui tamb\xc3\xa9 era cap del departament de m\xc3\xbasica. Paige va formar part del cor de Hill, i el seu primer paper va ser de Susanna a una producci\xc3\xb3 escolar de "Les noces de F\xc3\xadgaro" de Mozart, que va ser seguit per parts a The Boy Mozart i solos al "Messies" de Handel, una tasca molt dif\xc3\xadcil per a nens. Paige tamb\xc3\xa9 recorda cantant el paper de mezzo de "Bastienne" de Bastien and Bastienne, de Mozart. Despr\xc3\xa9s de cantar l\'\xc3\xa0ria, escoll\xc3\xad convertir-se en el personatge i per alliberar un plor que el p\xc3\xbablic va conv\xc3\xa8ncer el p\xc3\xbablic, tot i que es tractava d\'un dolor real._NEWLINE_Posteriorment el seu pare li sugger\xc3\xad que hauria d\'anar a una escola de teatral, i an\xc3\xa0 a l\'Aida Foster Stage School. Al no tenir confian\xc3\xa7a, inicialment no li agradava; per\xc3\xb2 el seu pare l\'encoratj\xc3\xa0 a endurir-se i va cr\xc3\xa9ixer per gaudir la seva estada all\xc3\xa0. Despr\xc3\xa9s de graduar-se, la seva primera tasca va ser modelar roba infantil a Ideal Home Exhibition. Abans de l\'escla\n_START_SECTION_\nInicis professionals: 1968-1980 \xe2\x80\x93 debut al West End i Evita\n_START_PARAGRAPH_\nLa primera aparici\xc3\xb3 professional de Paige als escenaris va ser durant la gira pel Regne Unit del musical de Anthony Newley/Leslie Bricusse The Roar of the Greasepaint\xe2\x80\x94the Smell of the Crowd el 1964, interpretant el paper d\'una urchin xinesa. A l\'audici\xc3\xb3 pel paper cant\xc3\xa0 "I\'m Just a Girl who Cain\'t Say No", per\xc3\xb2 va ser desestimada la primera vegada. Va tenir millor sort la segona vegada despr\xc3\xa9s que la convencessin a presentar-se de nou sota un nou nom. Navegant per la guia telef\xc3\xb2nica buscant inspiraci\xc3\xb3, es fix\xc3\xa0 en la p\xc3\xa0gina ("page") que estava observant i decid\xc3\xad que aquell seria el seu nom, afegint-hi una "i". Als 20 anys va debutar al West End al musical Hair el 27 de setembre de 1968, quedant-se al repartiment fins al mar\xc3\xa7 de 1970. Mentre que era la substituta de "Sheila" interpret\xc3\xa0 una membre de la tribu al cor, motiu pel qual se li requer\xc3\xad que es despull\xc3\xa9s en escena en una escena. Va apar\xc3\xa8ixer com un pilard a Oliver!. Durant la seg\xc3\xbcent d\xc3\xa8cada interpret\xc3\xa0 papers diversos en musicals, incloent Jesus Christ Superstar; Nuts; Grease (on interpret\xc3\xa0 el paper protagonista de "Sandy" entre 1973 i 1974), Billy (entre 1974 i 1975 interpret\xc3\xa0 a "Rita") i  The Boyfriend com "Maisie" (1975\xe2\x80\x931976)._NEWLINE_Despr\xc3\xa9s de mesos actuant i cantant en audicions, Hal Prince ofer\xc3\xad a l\'encara relativament desconeguda Paige el paper d\'Eva Per\xc3\xb3n en la primera producci\xc3\xb3 teatral del musical Evita, de Tim Rice i Andrew Lloyd Webber. La seva actuaci\xc3\xb3 guany\xc3\xa0 l\'aclamaci\xc3\xb3 de la cr\xc3\xadtica i la port\xc3\xa0 a la promin\xc3\xa8ncia p\xc3\xbablica amb nom\xc3\xa9s 30 anys. Paige era de fet la segona elecci\xc3\xb3 pel paper despr\xc3\xa9s de Julie Covington. Per la seva interpretaci\xc3\xb3 a Evita va guanyar el Premi Olivier a l\'Actuaci\xc3\xb3 de l\'Any en un Musica, i el Premi Variety Club per la Personalitat de l\'Any del Showbusiness. Interpret\xc3\xa0 el paper durant 20 mesos, entre 1978 i 1980. Tamb\xc3\xa9 public\xc3\xa0 el seu primer \xc3\xa0lbum en solitari el 1978 Sitting Pretty. Just abans del seu \xc3\xa8xit a Evita, Paige havia considerat seriosament la possibilitat de dedicar-se a la quitxalla, per\xc3\xb2 despr\xc3\xa9s de cantar per a Dustin Hoffman, aquest li va fer prometre que continuaria al teatre. Va admetre que estava "farta de tot" i que no podia pagar-se roba nova o menjar fora; "Evita va salvar-me", ha adm\xc3\xa8s.\n_START_SECTION_\n1981-1993: l\'\xc3\xa8poca de "Cats" i "Chess"\n_START_PARAGRAPH_\nEl seg\xc3\xbcent pas de Paige va ser un dels personatges femenins m\xc3\xa9s notables de Lloyd Webber, en crear el paper de Grizabella a la producci\xc3\xb3 original de Cats entre l\'11 de maig de 1981 i el 13 de febrer de 1982. Va entrar a darrera hora als assaigs quan l\'actriu Judi Dench va haver de retirar-se a causa d\'un trencament del tend\xc3\xb3 d\'Aquil\xc2\xb7les. La interpretaci\xc3\xb3 de Paige de la can\xc3\xa7\xc3\xb3 Memory, amb la que va obtenir un Top 10 \xc3\xa9s la seva signatura. El single arrib\xc3\xa0 al n\xc3\xbamero 5 a les llistes brit\xc3\xa0niques, i ha estat enregistrat per m\xc3\xa9s de 160 artistes. Va tornar a interpretar de nou el paper de Grizabella per l\'enregistrament en v\xc3\xaddeo de "Cats" el 1998, sent una de les dues \xc3\xbaniques actuacions a la pel\xc2\xb7l\xc3\xadcula del repartiment original de Londres, l\'altre va ser Susan Jane Tanner com "Jellylorum". Segons la web de Paige el v\xc3\xaddeo de Cats \xc3\xa9s el v\xc3\xaddeo musical m\xc3\xa9s venut al Regne Unit i a Am\xc3\xa8rica._NEWLINE_La producci\xc3\xb3 del 1983 de Abbacadabra, escrita pels membres d\'ABBA Bj\xc3\xb6rn Ulvaeus i Benny Andersson, va tenir de protagonista a Paige amb el paper de Carabosse. A continuaci\xc3\xb3 cre\xc3\xa0 el paper de Florence per a l\'\xc3\xa0lbum conceptual de Chess, amb lletres de Tim Rice i m\xc3\xbasica de Ulvaeus i Andersson._NEWLINE_Els seus \xc3\xa0lbums Stages (1983) i Cinema (1984) s\'uniren al de "Chess" al Top 40 brit\xc3\xa0nic, donant-li 3 discs consecutius d\'\xc3\xa8xit. El 1985 Paige public\xc3\xa0 "I Know Him So Well", un duet de "Chess" cantant amb Barbara Dickson, el qual assol\xc3\xad la primera posici\xc3\xb3 a les llistes brit\xc3\xa0niques de singles durant 4 setmanes i encara segueix sent el single cantat per un duet femen\xc3\xad amb m\xc3\xa9s vendes. Entre 1986 i 1987 Paige interpret\xc3\xa0 a "Florence" a la producci\xc3\xb3 teatral de Chess, un paper que li don\xc3\xa0 una nova nominaci\xc3\xb3 als Premis Olivier per l\'Actuaci\xc3\xb3 M\xc3\xa9s Destacada d\'una Actriu en un Musical. El 1988 cant\xc3\xa0 a la Casa Blanca._NEWLINE_A continuaci\xc3\xb3, entre 1989 i 1990 interpret\xc3\xa0 la "Reno Sweeney" del musical Anything Goes, que ella co-produ\xc3\xad. Patti Lupone l\'estava interpretant a Broadway en aquells moments, i Paige lluit\xc3\xa0 per co-produir-lo per tal d\'assegurar-se el paper abans que no el pogu\xc3\xa9s fer Lupone. En interpretar a "Reno Sweeney" va ser la primera vegada en qu\xc3\xa8 va usar un accent americ\xc3\xa0 en escenari, i li va donar la seva tercera nominaci\xc3\xb3 per a un Premi Olivier. Al costat de les seves intervencions teatrals, va apar\xc3\xa8ixer al programa de televisi\xc3\xb3 el 1989 amb Diana Rigg._NEWLINE_El 1993 Paige sign\xc3\xa0 per interpretar durant un any la cantant francesa \xc3\x89dith Piaf a l\'obra musical Piaf, de Pam Gems, amb l\'aclamaci\xc3\xb3 de la cr\xc3\xadtica. The Guardian va escriure que Paige era una Piaf magn\xc3\xadfica, perfecta. La producci\xc3\xb3 requeria que Paige cant\xc3\xa9s 15 can\xc3\xa7ons, algunes en franc\xc3\xa8s, i havia d\'estar en escena 2 hores i 40 minuts en total, obligant-la a abandonar la producci\xc3\xb3 abans del previst per esgotament. El seu retrat de Piaf li va donar la quarta nominaci\xc3\xb3 a l\'Olivier a Millor Actriu de Musical; posteriorment public\xc3\xa0 un \xc3\xa0lbum, titulat "Piaf", que contenia can\xc3\xa7ons d\'\xc3\x89dith Piaf tant en angl\xc3\xa8s com en franc\xc3\xa8s.\n_START_SECTION_\n1994-2001: Sunset Boulevard i debut a Broadway\n_START_PARAGRAPH_\nEl 1995, Paige va ser nomenada Oficial de l\'Orde de l\'Imperi Brit\xc3\xa0nic (OBE) per la Reina Elisabet per la seva contribuci\xc3\xb3 al teatre musical._NEWLINE_El 1994, Paige interpret\xc3\xa0 breument el paper de "Norma Desmond" a la producci\xc3\xb3 del West End de Sunset Boulevard, de Lloyd Webber, quan Betty Buckley va ser baixa a causa d\'una apendectomia d\'urg\xc3\xa8ncia. La naturalesa de la situaci\xc3\xb3 significava que Paige nom\xc3\xa9s tenia dues setmanes i mitja d\'assaigs abans de la seva primera actuaci\xc3\xb3. Va admetre sentir-se intimidada per la tasca que tenia al davant despr\xc3\xa9s de veure a Glenn Close al paper just abans de comen\xc3\xa7ar amb els assaigs. Paige va guanyar-se de nou la cr\xc3\xadtica londinenca en una actuaci\xc3\xb3 que "no nom\xc3\xa9s es retor\xc3\xa7a fins a treure l\'\xc3\xbaltima gota de l\'acci\xc3\xb3 dram\xc3\xa0tica, sin\xc3\xb3 que tamb\xc3\xa9 ofereix tocs inesperats d\'humor\xe2\x80\xa2 I va interpreter el personatge a temps complert l\'any seg\xc3\xbcent. Va guanyar el Premi Variety Club a Millor Actriu de l\'Any, i de nou va ser nominada al Premi Olivier a Millor Actriu el 1996 per la seva actuaci\xc3\xb3 al musical. _NEWLINE_Durant l\'estada de Sunset Boulevard al Adelphi Theatre del West Wend el 1995, Paige descobr\xc3\xad una massa al pit, fent-la visitar un metge, qui inicialment li va assegurar que en un inici no calia preocupar-se de res. Torn\xc3\xa0 en dues ocasions, i el metge finalment l\'envi\xc3\xa0 a fer proves, que confirmaren que la massa era cancerosa, 9 mesos despr\xc3\xa9s que ella l\'hagu\xc3\xa9s descobert. Continu\xc3\xa0 el seu paper a la producci\xc3\xb3 sense perdre\'s cap funci\xc3\xb3, afirmant que "Quan faig la funci\xc3\xb3 estic molt emotiva. Algunes de les lletres de cop i volta prenen un significat completament diferent. Paraules com "\'as if we never said goodbye" (com si mai ens hagu\xc3\xa9ssim dit ad\xc3\xa9u) esdevenen m\xc3\xa9s reals." Paige va anar a operar-se un diumenge a causa dels seus compromisos teatrals, tenis 5 anys de tractament m\xc3\xa8dic i complet\xc3\xa0 un programa de radiaci\xc3\xb3. Parl\xc3\xa0 per primera vegada sobre el seu encontre amb el c\xc3\xa0ncer de mama en una entrevista el 2004, on el va descriure el per\xc3\xadode com "la cosa m\xc3\xa9s temible que m\'ha passat en tota la vida"._NEWLINE_Paige va passar a la producci\xc3\xb3 americana de Sunset Boulevard per debutar a Broadway, al Minskoff Theatre el 12 de setembre de 1996, staying with the show until it closed on 22 March 1997. Els graons de l\'escala van haver d\'elevar-se 15 cm, per tal d\'acomodar-se a la curta estatura de Paige, car si no hagu\xc3\xa9s estat dif\xc3\xadcil veure-la darrere de la barana. Paige va ser rebuda a Broadway amb una gran ovaci\xc3\xb3 del p\xc3\xbablic, i reb\xc3\xa9 bones cr\xc3\xadtiques per la seva interpretaci\xc3\xb3 de "Norma Desmond". Paige va ser la primera "Norma Desmond" de Sunset Boulevard en cantar una de les can\xc3\xa7ons clau de l\'espectacle, "With One Look", que va interpretar per primera vegada en el casament de Lloyd Webber amb Madeleine Gurdon, tot i que en aquells moments la can\xc3\xa7\xc3\xb3 s\'anomenava "Just One Glance". Lloyd Webber va afirmar, veient la interpretaci\xc3\xb3 de Paige d\'una de les altres principals can\xc3\xa7ons del show, "As If We Never Said Goodbye",, que "era bona, si no la millor, de tot el que he sentit meu". Pel que fa a la lletra clau de la can\xc3\xa7\xc3\xb3 "This world\'s waited long enough. I\'ve come home at last" (Aquest m\xc3\xb3n ha esperat massa. He vingut per fi), Paige intent\xc3\xa0 canviar la manera en qu\xc3\xa8 es cantava, malgrat ser plenament conscient de les exig\xc3\xa8ncies de Lloyd Webber. Per a ella, el moment no havia explotat tot el seu potencial absolut, de manera que s\'aprop\xc3\xa0 al director del show, David Caddick, i express\xc3\xa0 que volia conservar la paraula "home", la qual cosa ell accept\xc3\xa0. Tot i que va ser una decepci\xc3\xb3 per a ella quan esperava interpretar Evita, Cats i Chessa Broadway, Paige va dir del seu debut d\'all\xc3\xa0 "Va ser el moment perfecte per anar amb aquest show en particular". Despr\xc3\xa9s que acab\xc3\xa9s Sunset Boulevard, Paige pat\xc3\xad una depressi\xc3\xb3, comentant que el final del show va ser el sentiment m\xc3\xa9s terrible... Sento que he perdut quelcom molt important per a mi. Crec que he mort i he marxat lluny._NEWLINE_El cr\xc3\xadtic art\xc3\xadstic Melvyn Bragg va presentar una edici\xc3\xb3 especial de The South Bank Show sobre la carrera de Paige el 1996, titulat The Faces of Elaine Paige. L\'episodi la va veure visitant llocs del m\xc3\xb3n on obres que ella va protagonitzar van representar-se._NEWLINE_El 1997, Paige va debutar en concert als Estats Units quan inaugur\xc3\xa0 la temporada del Boston Pops, que va ser emesa a Am\xc3\xa8rica per la WGBH. L\'any seg\xc3\xbcent, va fer una aparici\xc3\xb3 estel\xc2\xb7lar a la celebraci\xc3\xb3 del 50\xc3\xa8 aniversari d\'Andrew Lloyd Webber al Royal Albert Hall. Durant la seva intervenci\xc3\xb3 va cantar "Memory" i "Don\'t Cry for Me Argentina". El seg\xc3\xbcent treball de Paige va ser el de C\xc3\xa9lim\xc3\xa8ne a Le Misanthrope el 1998, per\xc3\xb2 va admetre que va enyorar el component musical i que el silenci li era was slightly unsettling to her. Poc despr\xc3\xa9s la National Operatic and Dramatic Association li conced\xc3\xad el Premi a les Fites d\'Una Vida. Poc despr\xc3\xa9s realitz\xc3\xa0 juntament amb Bette Midler un concert a Nova York per recaptar fons per la Breast Cancer Research Foundation._NEWLINE_Entre el 2000 i el 2001 interpret\xc3\xa0 a "Anna Leonowens" en un revival de The King and I, de Rodgers i Hammerstein, al London Palladium. En un inici Paige declin\xc3\xa0 un oferiment pel paper, per\xc3\xb2 despr\xc3\xa9s l\'accept\xc3\xa0, admetent que havia "oblidat de quina partitura tan meravellosa es tractava", tot i que es q\xc3\xbcestion\xc3\xa0 sobre la seva pr\xc3\xb2pia capacitat pel paper. Abans d\'estrenar-se ja s\'havien ingressat \xc2\xa37 milions en venda d\'entrades. La cr\xc3\xadtica de The Independent coment\xc3\xa0 "Ser\xc3\xa0 impossible tenir un \xc3\xa8xit com Evita i un \xc3\xa8xit com Anna", lamentant-se que Paige encara no estava prou refinada pel paper, tot i que The Spectator afirmava que el paper encara enfortia m\xc3\xa9s el seu t\xc3\xadtol de "Primera Dama del Teatre Musical Brit\xc3\xa0nic". Durant la seva estada a The King and I, la seva mare va ser diagnosticada amb un c\xc3\xa0ncer. Malgrat que Paige volia abandonar el show, la seva mare insist\xc3\xad que havia de continuar fins que acab\xc3\xa9s el seu contracte, i la germana de Paige, Marion Billings, va admetre que "va ser molt dur per a l\'Elaine, havent d\'anar cada nit al teatre sabent que volia estar amb la mare".\n_START_SECTION_\n2002-present: Radio i retorn al West End i a Broadway\n_START_PARAGRAPH_\nPaige cant\xc3\xa0 a la inauguraci\xc3\xb3 dels Jocs Ol\xc3\xadmpics d\'hivern de 2002 a Salt Lake City, i va debutar en concert a Los Angeles. El 2003 interpret\xc3\xa0 a Ang\xc3\xa8le a Where There\'s a Will, dirigida per Peter Hall. A continuaci\xc3\xb3 va interpretar a "Mrs Lovett" a la producci\xc3\xb3 de la New York City Opera de Sweeney Todd al mar\xc3\xa7 de 2004, rebent cr\xc3\xadtiques positives i una nominaci\xc3\xb3 pel Premi Drama Desk a l\'Actriu M\xc3\xa9s Destacada en un Musical. Paige realitz\xc3\xa0 una gira pel Regne Unit titulat "No Strings Attached"._NEWLINE_Al setembre del 2004, Paige comen\xc3\xa7\xc3\xa0 un programa de r\xc3\xa0dio, Elaine Paige on Sunday,; a la BBC Radio\xc2\xa02, emetent m\xc3\xbasica del teatre musical i del cinema. En una cr\xc3\xadtica desfavorable, el show va ser descrit per Elisabeth Mahoney del The Guardian com "a chilly, alienating listening experience" and a "rare wrong move" on the part of Radio\xc2\xa02. i Lisa Martland de The Stage es mostr\xc3\xa0 d\'acord "it is by far the music that brings me back to the programme\xc2\xa0... and not her lightweight presenting style". Malgrat aix\xc3\xb2, el programa t\xc3\xa9 una audi\xc3\xa8ncia habitual de 3 milions d\'oients;. i a m\xc3\xa9s cada setmana hi ha entrevistes. Paige a m\xc3\xa9s ha realitzat aparicions televisives, interpretant a "Dora Bunner" a l\'adaptaci\xc3\xb3 que la ITV va fer el 2005 de A Murder is Announced, d\'Agatha Christie, a la s\xc3\xa8rie Marple, abans d\'interpretar un paper convidat com a post mistress a Where the Heart Is. La seva aparici\xc3\xb3 a "Marple" va tenir una audi\xc3\xa8ncia de 7,78 milions de telespectadors._NEWLINE_El 2006, despr\xc3\xa9s de 12 anys, public\xc3\xa0 un nou \xc3\xa0lbum d\'estudi, titulat Essential Musicals. L\'\xc3\xa0lbum inclo\xc3\xafa can\xc3\xa7ons populars de musicals elegits per una enquesta al seu programa de r\xc3\xa0dio, que compt\xc3\xa0 amb els vots de 400.000 oients. Fins aquell moment, Paige havia enregistrat 20 \xc3\xa0lbums en solitari, dels quals 8 van ser disc d\'or i 4 m\xc3\xa9s van ser-ho de plat\xc3\xad; a m\xc3\xa9s d\'apar\xc3\xa8ixer en 7 \xc3\xa0lbums de repartiments. Paige tamb\xc3\xa9 va apar\xc3\xa8ixer en concert a Escandin\xc3\xa0via, Hong Kong, Europa, l\'Orient Mitj\xc3\xa0, Nova Zelanda, Austr\xc3\xa0lia i Singapur. El 20 i el 21 de desembre del 2006 actu\xc3\xa0 a Shanghai, prorrogant la seva estada per satisfer la demanda. Amb una notable abs\xc3\xa8ncia del teatre musical, car no havia interpretat cap personatge des de feia diversos anys, el 2006 s\'explica dient que "no hi ha res que hagi volgut fer, i si em vol contractar per un any al teatre, sis dies a la setmana, i sense tenir vida, llavors ha de ser quelcom que vulguis fer amb tot el cor". Tamb\xc3\xa9 ha afirmat que creu que pels actors grans \xc3\xa9s m\xc3\xa9s dur obtenir papers al teatre. _NEWLINE_El 2007, Paige torn\xc3\xa0 al West End despr\xc3\xa9s d\'una abs\xc3\xa8ncia de sis anys, com "Chaperone/Beatrice Stockwell " a The Drowsy Chaperoneal Novello Theatre. La producci\xc3\xb3 nom\xc3\xa9s es represent\xc3\xa0 en 96 funcions, tot i que quan s\'estren\xc3\xa0 reb\xc3\xa9 una important ovaci\xc3\xb3 del p\xc3\xbablic i una reacci\xc3\xb3 optimista de la cr\xc3\xadtica. The Daily Telegraph va escriure: "Elaine Paige \xc3\xa9s un bon esport... bromes habituals sobre la seva reputaci\xc3\xb3 de ser "dif\xc3\xadcil" amb un somriure que no sembla ser for\xc3\xa7at... Nom\xc3\xa9s l\'autoimport\xc3\xa0ncia seriosa i la depressi\xc3\xb3 cr\xc3\xb2nica no et faran gaudir d\'una tarda absurdament entretinguda." Paul Taylor de The Independent no va quedar tan impressionat i va escriure "una Elaine Paige amb un paper poc adequat no aconsegueix estar divertida fins a un nivell gaireb\xc3\xa9 enginy\xc3\xb3s com a cuidadora gaireb\xc3\xa9 secant de l\'hero\xc3\xafna.". Per la seva interpretaci\xc3\xb3, Paige va ser nominada al Premi What\'s On Stage, a la categoria de Millor Actriu de Repartiment en un Musical. A continuaci\xc3\xb3 col\xc2\xb7labor\xc3\xa0 amb el duo Secret Garden en l\'enregistrament de la can\xc3\xa7\xc3\xb3 "The Things You Are to Me" pel seu \xc3\xa0lbum del 2007 Inside I\'m Singing._NEWLINE_Per recaptar diners per a Sport Relief, Paige ball\xc3\xa0 un tango al programa de televisi\xc3\xb3 Sport Relief does Strictly Come Dancing amb Matt Dawson al mar\xc3\xa7 de 2008, ocupant la segona posici\xc3\xb3 en la votaci\xc3\xb3 absoluta. Inaugur\xc3\xa0 el International Musical Eisteddfod de Llangollen al juliol del 2008, interpretant algunes de les seves can\xc3\xa7ons m\xc3\xa9s conegudes dels seus 40 anys de carrera. A continuaci\xc3\xb3 inici\xc3\xa0 la seva gira mundial, amb actuacions a la Xina, Am\xc3\xa8rica i Austr\xc3\xa0lia. Per celebrar els seus 40 anys de carrera, a l\'octubre del 2008 Paige public\xc3\xa0 un llibre autobiogr\xc3\xa0fic de fotografies titulat Memories. El llibre trig\xc3\xa0 uns 8 mesos a compilar-se; "Des d\'"Evita", crec, he mantingut una agenda. Els meus pares sempre guarden retalls de premsa i coses sobre mi. Tinc un munt de material de refer\xc3\xa8ncies per treballar", coment\xc3\xa0 Paige._NEWLINE_El 2010 public\xc3\xa0 un \xc3\xa0lbum titulat Elaine Paige and Friends, produ\xc3\xaft per Phil Ramone. L\'\xc3\xa0lbum presenta duets de Paige amb artistes com Johnny Mathis, Barry Manilow i Olivia Newton John, aix\xc3\xad com en un duet amb Sin\xc3\xa9ad O\'Connor en una nova can\xc3\xa7\xc3\xb3, \'It\'s Only Life\', escrita per Gary Barlow and Tim Rice. Entr\xc3\xa0 al Top 20 de les llistes brit\xc3\xa0niques, aconseguint l\'estatus de Disc d\'Or._NEWLINE_Paige interpret\xc3\xa0 el paper de "Carlotta Campion" a la producci\xc3\xb3 de Follies del Kennedy Center al maig i juny de 2011, al Eisenhower Theatre de Washington, DC, rebent cr\xc3\xadtiques molt favorables per la seva interpretaci\xc3\xb3 de "I\'m Still Here". La producci\xc3\xb3 estava protagonitzada per Bernadette Peters, Jan Maxwell, Ron Raines i Danny Burstein. Torn\xc3\xa0 a interpretar el paper al Marquis Theatre de Broadway entre el 7 d\'agost de 2011 i el 22 de gener del 2012. Est\xc3\xa0 previst que l\'interpreti quan la producci\xc3\xb3 viatgi a Los Angeles.\n_START_SECTION_\nLlegat\n_START_PARAGRAPH_\nHavent realitzat tants papers protagonistes en musicals famosos, molts d\'ells amb l\'aclamaci\xc3\xb3 de la cr\xc3\xadtica, Paige sovint \xc3\xa9s referida com la Primera Dama del Teatre Musical Brit\xc3\xa0nic. El 2008 celebr\xc3\xa0 el 40\xc3\xa8 aniversari del seu debut professional al West End. Paige no ha estat mai casada ni ha tingut fills, encara que va mantenir una relaci\xc3\xb3 d\'onze anys amb el lletrista Tim Rice durant els 80. Ha afirmat que hauria volgut tenir fills, per\xc3\xb2 "tinc una vida meravellosa, i estic plena d\'una altra manera."_NEWLINE_La capacitat de Paige cantant ha fet que sigui lloada per tot el m\xc3\xb3n, igual que els seus dots interpretatius que Andrew Gans de la revista Playbill va dir que "el regal que Paige fa \xc3\xa9s la dissecci\xc3\xb3 d\'un paper i com determina quina frase, gest o emoci\xc3\xb3 poden portar a una escena fins al seu m\xc3\xa0xim potencial dram\xc3\xa0tic." Mark Shenton tamb\xc3\xa9 llo\xc3\xa0 la seva veu al 288 com "una de les m\xc3\xa9s distintives i impressionants veus del negoci". Lloyd Webber insisteix que la seva interpretaci\xc3\xb3 de "As If We Never Said Goodbye" \xc3\xa9s una de les millors interpretacions d\'una de les seves can\xc3\xa7ons. _NEWLINE_Paige s\'ha guanyat una reputaci\xc3\xb3 d\'alg\xc3\xba que "pot ser dif\xc3\xadcil". Brian Logan, de The Times\', va escriure "Paige no \xc3\xa9s exactament coneguda per la seva humilitat. Als perfils dels diaris, la paraula "dif\xc3\xadcil" se li aplica sovint". En una ocasi\xc3\xb3, va dir a un periodista que deixaria de donar entrevistes a dones perqu\xc3\xa8, segons les pr\xc3\xb2pies paraules, "no confio en altres dones en aquestes situacions. Estableixen una germandat amb tu i la traeixen a cada moment." El que s\'aprecia com un costat fred de la seva personalitat va set tamb\xc3\xa9 apreciat per Logan, per\xc3\xb2 Paige ha afirmat que sovint es diu d\'ella que \xc3\xa9s greu i molt seriosa. Un altre editor la va trobar "refrescant i amb els peus a terra" i "molt amigable".\n_START_SECTION_\nOpinions sobre el teatre\n_START_PARAGRAPH_\nEncara que Paige ha realitzat una llarga carrera al teatre musical, rarament va a veure\'n, preferint veure cinema o teatre de text. A m\xc3\xa9s, ella es considera m\xc3\xa9s una actriu que no pas una cantant, constatant que "prefereixo estar dins d\'un personatge". Comparant la tasca de Rodgers i Hammerstein amb la de Lloyd Webber, Paige afirma que troba que les can\xc3\xa7ons de Rodgers i Hammerstein s\xc3\xb3n m\xc3\xa9s dif\xc3\xadcils de cantar, descrivint-les com un desafiament. Conclou dient que "\xc3\x89s una manera de cantar m\xc3\xa9s quieta, m\xc3\xa9s controlada, not belting it out"._NEWLINE_A la llum de les demandes f\xc3\xadsiques de treballar al teatre Paige ha dit que "el teatre musical \xc3\xa9s el m\xc3\xa9s dur que qualsevol actor pugui fer. Et tornes obsessiu en el dormir, en menjar el correcte, en no parlar i en donar a la teva veu descans i exercici". Mirant la pressi\xc3\xb3 de d\'haver d\'estar en una condici\xc3\xb3 adequada per actuar al teatre cada nit, remarca que "no vols llegir les cartes de la gent t\'escriu i est\xc3\xa0 decebuda \xe2\x80\x93 \xc3\xa9s tan horrible el sentiment de culpa que sents per no estar all\xc3\xa0". Com a part de la rutina rigorosa que segueix abans dels papers musical per cuidar-se la veu, Paige deixa de menjar productes l\xc3\xa0ctics i de beure alcohol i tamb\xc3\xa9 es concentra en mantenir-se en forma. Despr\xc3\xa9s de 3 mesos a la producci\xc3\xb3, quan la seva veu comen\xc3\xa7a a cansar-se, fins i tot abandona la seva vida social, a vegades comunicant-se mitjan\xc3\xa7ant un bloc de notes i el fax. El proc\xc3\xa9s d\'assaigs \xc3\xa9s quan Paige est\xc3\xa0 m\xc3\xa9s contenta, usant el temps per "descobrir i aprofundir " sense haver de sentir-se avergonyida. Tampoc mai no llegeix les cr\xc3\xadtiques, afirmant que no li ajuda tenir moltes opinions._NEWLINE_Paige ha comentat que els programes de reality com Any Dream Will Do, a la recerca d\'un actor desconegut que protagonitzi un musical s\xc3\xb3n la major amena\xc3\xa7a al teatre actualment, opinant que "actors que ja s\'estan esfor\xc3\xa7ant al teatre no somien en entrar en aquests shows. En una altra entrevista, es q\xc3\xbcestion\xc3\xa0 sobre la seriositat dels actors que es presenten per aquests tipus d\'espectacles: "no entraries en un d\'aquests shows en cas que t\'expulsin la primera setmana i tots els teus col\xc2\xb7legues ho vegin". Tamb\xc3\xa9 ha fet p\xc3\xbablic el seu desig que es produ\xc3\xafssin m\xc3\xa9s musicals nous, en lloc de tants revivals.'